„ Hæstvirtur forseti verður að starfa öðruvísi en bara sem blaðafulltrúi ríkisins . ” Þetta sagði Logi Einarson , formaður Samfylkingarinnar , í umræðum um fundastjórn forseta á Alþingi . Mikil óánægja ríkir meðal þingmanna Pírata , Flokks fólksins , Viðreisnar og Samfylkingar . Hafa margir hverjir gagnrýnt Steingrím fyrir að breyta dagskrá þingsins með stuttum fyrirvara . Umræður um orkupakkan voru teknar af dagskránni seint í gærkvöldi . Bryndís Haraldsdóttir , þingkona Sjálfstæðisflokksins , kom forseta þingsins til varnar . „ Þessi dagskrá hefur legið hér fyrir dögum og vikum saman . Eina sem gerðist núna var að það var ákveðið að færa mál sem hefur verið hér í einhverju þrætukeppni í þessum þingsal neðar á dagskrá . “ Þorsteinn Víglundsson , þingmaður Viðreisnar , fór hörðum orðum um Steingrím og sakaði hann um að starfa eftir eigin geðþótta . Þá sagði hann bera þetta merki þess að ríkisstjórnin væri ekki tilbúin til að ljúka þingstörfum . „ Hún er ekki tilbúin með þau mikilvægi mál sem hún þarf að klára . Fjármálastefna er ennþá órædd í fjárlaganefnd , “ sagði hann og bætti við að hvergi væri fjármálaáætlun sjáanleg . „ Hverslags vinnubrögð eru þetta ? “ spurði Guðmundur Ingi Kristinsson , þingmaður Flokks Fólksins . Þá gagnrýndi hann dagskrárbreytinguna og talaði um „ leikhús fáránleikans “ . „ Forseti hefði nú kannski mátt minnast á það að samkvæmt upphaflegri dagskrá ætti þingi að ljúka í dag , ” sagði Logi og gagnrýndi skort á uppfærðri starfsáætlun þingsins „ Mér finnst mjög merkilegt að dagskrá þingsins sé hér breytt í skjóli nætur á samráðs þingflokksformanna . Ég velti fyrir mér hver tilgangurinn er . ” Þá segir hún erfitt að átta sig á hvort hægt sé að reiða sig á forseta þingsins . „ Ég skil hann ekki og ég er víst ekki sú eina . ” sagði Halldóra Mogensen , þingkona Pírata , og sakaði Steingrím um að vera viljandi óskýr . „ Forseti háttvirtur er hálfgerður einráður núna . “ Steingrímur svaraði þá Halldóru : „ Forseti hefur alveg eins á tilfinningunni núna að hann ráði bókstaflega ekki neinu ” sagði hann og uppskar hlátur í salnum .